*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*106. számú előterjesztés*

Bátaszék Város Önkormányzata Képviselő-testületének 2017. május 31-én,

15,00 órakor megtartandó ülésére

*a BÁT-KOM 2004 Kft. 2016. évi mérlegbeszámolójának elfogadása*

|  |
| --- |
| **Előterjesztő:** Pap Péter ügyvezető**Készítette:** Pap Péter ügyvezető Mórocz Zoltán könyvelő**Törvényességi ellenőrzést végezte:** ---**Tárgyalja:**Pénzügyi és Gazdasági Bizottság: 2017. 05. 30.Kft. felügyelő bizottsága: 2017. 05.  |

 ***Tisztelt Képviselő-testület!***

Mint minden évben, ez évben is meg kell a képviselő-testületnek, mint a Kft. tulajdonosának e jogkörében eljárva tárgyalnia szükséges az általa alapított gazdasági társaságok előző évi mérlegbeszámolóját. Az anyagot mellékeljük.

**Szöveges értékelés a BÁT-KOM 2004 Kft 2016 évi feladatainak ellátásáról**

A társaság legfontosabb feladata az önkormányzati építmények üzemeltetése és karbantartása, a parkfenntartás, zöldterület-kezelés és az épülettakarítás. Az elmúlt esztendőben rendezésre került a Kft. tevékenységi köre, az új főtevékenység jobban tükrözi a valóságos feladatkört.

Az elmúlt esztendőben több változás is lezajlott a Kft. életében, melyből a legfontosabb az ügyvezető személyében történt változás. A munkavégzés teljes keresztmetszetében új rendszer kialakítása kezdődött el, melynek befejezését 2017. év végére tervezem.

**Parkgondozás, városüzemeltetés:**

Parkgondozási és városüzemeltetési tevékenységünket az Önkormányzattal kötött szerződés alapján 54 729 m² gyep illetve zöldterület gondozását lehetőségeinkhez képest igyekszünk elvégezni. A szerződésünkből fakadóan **23 800 e Ft** támogatási összeget kaptunk a feladatok ellátására. Az elmúlt esztendőben a rendszeresen lehulló csapadéknak köszönhetően a zöldterületek karbantartása feszített feladatellátást kívánt meg, mely próbára tette a személyi állományt és főként a technikai eszközállományt. A parkfenntartás műszaki berendezéseinek szakszerű és biztonságos üzemeltetése céljából a dolgozók tanfolyamok keretében kezelői bizonyítványt szereztek géptípusoknak megfelelően.

Az Önkormányzati belterületi utak hó eltakarítási feladatainak jelentős részét önállóan el tudtuk végezni a MAN típusú tehergépjárművel, valamint az Iseki kistraktorral.

**Nyilvános illemhely - Piac:**

Nyilvános illemhely és piac üzemeltetésénél az Önkormányzattal elszámolásos szerződés alapján elszámolás készül, így a társaság eredményére e tevékenysége nem gyakorol hatást.

**Lakóházkezelés:**

Lakóházkezelés tevékenységünknél Önkormányzattal kötött szerződés alapján a lakóházkezeléshez tartozó költségek, kiadások leszámlázásra kerültek a lakbér bevételekről havi bontásban elszámolásokat készítettünk, melyeket átutaltuk az Önkormányzat elkülönített bankszámlájára.

 Az elmúlt évben az Ady Endre utca 27. számú lakás szabványos villanyhálózatának kialakítása, a lakás festése és új bérlőnek történő kiadása történt meg.

 A Gárdonyi utcai társasház északi homlokzatán korábban elkezdett hőszigetelő rendszer- építés befejezésre került. Az I/1. számú lakás teljes belső felújításra került.

 A Kft. elkészítette az önkormányzati bérlakások felújítási koncepcióját, mely alapján a tulajdonos már tervezni tudja a felújításokat.

**Takarítási tevékenység:**

Takarítási tevékenységünk jelentős bevételi forrás, melyből 2016 évben 20 316 e Ft árbevétel származott. A zavartalan működéshez a személyi és tárgyi feltételek adottak. A személyi állomány 15,5 fő, a tevékenységünket a BÁTMETÁLL Kft, a Szekszárdi Tankerületi Központ K.D. Általános Iskola és a II Géza Gimnázium, a Polgármesteri Hivatal, a Gondozási Központ, a Városi Könyvtár, a Védőnői Szolgálat, a Központi Orvosi Ügyelet épületei tekintetében végezzük.

 Az építőipari tevékenységi körben külső vállalkozási munkákat jelentős mértékben tudtunk vállalni, de az elmaradt az eredeti tervektől, melynek következtében az üzleti terv módosítására került sor elmúlt októberben. Legjelentősebb megrendelőnk a BÁTAGRÓ Bt.

A feladatok legnagyobb része Bátaszék Város Önkormányzat megrendelése alapján jelentkezett.

***Tevékenységek nettó árbevétele 2016. évben:***

* Építési tevékenység 15 315 e Ft
* Takarításból származó bevételek 20 316 e Ft
* Bérleti díjak 52 e Ft
* Anyag és áruértékesítés 1 621 e Ft
* Poclain gépi munka 144 e Ft
* Szállítás és rakománykezelés 243 e Ft
* Városüzemeltetési, parkgondozási feladatok 521 e Ft
* Tanuszoda bevételekre 8 985 e Ft
* Egyéb bevételek 445 e Ft

**Kereskedelmi tevékenység**

A mini Tüzép tevékenységünk minimálisra zsugorodott.

**Tanuszoda üzemeltetés:**

A Bátaszéki Tanuszoda üzemeltetését a BÁT-KOM 2004 Kft 2013. október 01-től vette át az AliscaBau Vagyonkezelő Kft-től, melynek üzemeltetését Bátaszék Város Önkormányzattal kötött üzemeltetési szerződés alapján végezzük. Az átvételt követően az üzemeltetést 6 fő látja el. Fő uszodamester 1 fő, uszodamester 2 fő, pénztáros-takarító 2 fő, 1 fő gépész. A Tanuszoda üzemeltetés költségeiről támogatásként átadott összegről elszámolást készítünk.

Az üzemeltetés során sikerült a tanuszoda költségeit nagymértékben csökkenteni a Szekszárdi Tankerületi Központtal kötött uszodahasználati szerződéssel.

További bevételek keletkeznek a fizetős igénybevétel során a napijegyekből, bérlet eladásból, eszközök bérbeadásából, valamint uszodaszolgáltatás díjból. Az elmúlt év során uszoda belépőkből 1 757 e Ft, bérletekből 1 070 e Ft, míg a Klebelsberg Intézményfenntartó Központtól 6 157 e Ft bevétel érkezett. Az uszoda üzemeltetését 31 932 e Ft önkormányzati támogatással tudtuk finanszírozni. A felújítási munkákra 3 736 e Ft került kiszámlázásra az elmúlt év során.

**Sportpálya üzemeltetés**

A sportpálya üzemeltetés egy új feladat, melyet az Önkormányzattal kötött szerződés alapján végzünk. Az ingatlan üzemeltetése céljából 1 fő takarító és 1 fő karbantartó végzi a munkát.

Az elmúlt év gyakorlati tapasztalatai azt mutatják, hogy a pálya elvárt szintű fenntartása mind a személyi állomány mind a műszaki berendezések terén további fejlesztést igényel.

Az önkormányzattól kapott támogatás lefedte az üzemeltetés költségeit.

A gazdasági társaság 2016 évi gazdálkodásával elérte a tervezett, a tulajdonos által megfogalmazott célokat. A társaság fizetőképességét folyamatosan fenntartotta, fizetési nehézségek nem voltak az elmúlt év során. Nyereség elérése nem szerepel az elsődleges célok között. A társaság az év végén 4 249 e Ft pénzeszközzel rendelkezett.

Az eredmény alakulását jelentősen befolyásolta az értékcsökkenések elszámolásából fakadó 3 191 e Ft egyéb ráfordítás összege. A társaság bevételei nem képeznek elég fedezetet a befektetett eszközök, illetve tárgyi eszközök megfelelő pótlására.

A fent említett okok miatt a társaság 2016. évi adózott eredménye 375 e Ft.

A jövőben is törekedni kell a fent leírt bevételek szinten tartására, valamint a külső építési munkák nyereséget hozó bevételeinek a fokozására.

Bátaszék, 2017. május 18.

Tisztelettel:

***Pap Péter***

ügyvezető

Javasoljuk, hogy a gazdasági társaság 2016. évi mérlegbeszámolóját az alábbi határozati javaslat elfogadásával szíveskedjenek elfogadni:

***H a t á r o z a t i j a v a s l a t :***

**a BÁT-KOM 2004 Kft. 2016. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A., adószám: 13318871-2-17, cégjegyzékszám: 17-09-005090) egyedüli alapító tulajdonosa

1. a társaság 2016. évi gazdálkodásáról szóló mérlegbeszámolóját **21 371 000.- Ft mérlegfőösszeggel**, valamint**375 000.- Ft adózott eredménnyel** elfogadja,
2. tudomásul veszi, hogy az adózott eredmény, illetve az eredménytartalék terhére a társaság **nem fizet osztalékot** a tulajdonos részére.

*Határidő:* 2017. május 31.

*Felelős:* Dr. Bozsolik Róbert polgármester

(az értesítés megküldéséért)

*Határozatról értesül*: BÁT-KOM 2004 Kft. ügyvezetője

irattár